Z Sidafrika sin e baar vu dr eltschte paläoanthropologische Fossil vu dr Wält uusgrabe wore. Iberräscht vum Australopithecus africanus sin bi Taung ("Chind vu Taung") un in dr Hehline vu Sterkfontein ("Little Foot"), Kromdraai un Makapansgat gfunde wore. Di eltschte dervu wäre uf rund 3,5 Millione Johr datiert. No däne Vormänsche hän do verschideni Arte vu dr Gattig Homo gläbt, wie zem Byschpel dr Homo habilis, Homo erectus un schließli dr modärn Mänsch, dr Homo sapiens.